12. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ Αριθ. 65982/5263 της 13/30 Σεπτ. 1966 (ΦΕΚ Β΄ 600) Περί καθορισμού 8ώρου εργασίας των, παρ’ οιωδήποτε εργοδότη επί σχέσει εργασίας Ιδιωτικού Δικαίου, απασχολουμένων θυρωρών, φυλάκων και νυκτοφυλάκων. Έχοντες υπ’ όψιν: 1)Τας διατάξεις της παρ. 1 του άρθρ. 2 του Ν.Δ. 4020/59 «περί τροποποιήσεως και συμπληρώσεως ενίων διατάξεων εργατικών τινων νόμων». 2)Την από 6.7.1966 γνωμοδότησιν του Εθνικού Γνωμοδοτικού Συμβουλίου Κοινωνικής Πολιτικής, αποφασίζομεν: 1)Αι ώραι εργασίας των παρ’ οιωδήποτε εργοδότη επί σχέσει εργασίας Ιδιωτικού Δικαίου απασχολουμένων θυρωρών πολυκατοικιών και μεγάρων, δεν επιτρέπεται να υπερβαίνωσιν τας 8 ώρας καθ’ εκάστην και τας 48 καθ’ εβδομάδα. 2)Εις περίπτωσιν διακεκομμένης απασχολήσεως επιτρέπεται μία διακοπή ήτις δεν δύναται να υπερβαίνη τας 3 ώρας καθ’ εκάστην. 3)Του εν παρ. 1 οριζομένου ωραρίου εργασίας επιτρέπεται κατόπιν αδείας της αρμοδίας Επιθεωρήσεως Εργασίας υπέρβασις: α)Επί δίωρον καθ’ εκάστην και μέχρι 120 ωρών ετησίως εις περιπτώσεις σωρεύσεως εργασίας ή άλλης εκτάκτου ανάγκης, και β)Μέχρι δύο ωρών καθ’ εκάστην προκειμένου περί επιχειρήσεων, εκμεταλλεύσεων και εργασιών εν γένει απασχολουσών ένα μόνον θυρωρόν, φύλακα ή νυκτοφύλακα. Δια την ως άνω υπερωριακήν απασχόλησιν δικαιούνται της αναλογούσης αντιμισθίας προσηυξημένης δια μεν τας μέχρι 60 ώρας ετησίως κατά 25% δια δε τας πέραν των 60 ωρών ετησίως κατά 50%. Η παρούσα, ης η ισχύς άρχεται από 1 Οκτ. 1966, δημοσιευθήτω δια της Εφημερίδος της Κυβερνήσεως. 